
H(ulladékmentesítés) & M(arketing)? - A H&M CSR kommunikációja a környezeti fenntarthatóság szempontjából 

A dolgozat a H&M környezeti fenntarthatósági kommunikációját vizsgálja. Arra keres választ,
hogy a H&M hogyan valósítja meg a környezeti fenntarthatóságról való kommunikációját a
Instagram és fenntarthatósági jelentések csatornákon keresztül. Vizsgálja, hogy ezen
csatornákon keresztük miként kommunikálnak a vállalat által elsajátítani kívánt körkörös
gazdasági modellről. Áttekinti a vállalati társadalmi felelősségvállalás témakörét, ami
napjainkban a vállalatok egyik legfontosabb feladata. Összegyűjti a vállalati társadalmi
felelősségvállalás kommunikációjának irodalmát, valamint felsorolja az általuk ajánlott
elemzési pontokat. Bemutatja a fast fashion iparágat és annak legnagyobb CSR kihívásait, az
élőkörnyezetet mint legfontosabb érintettet figyelembe véve. Megállapítja, hogy az iparág a
legkönnyebben a körkörös gazdasági modell segítségével érheti el a környezeti
fenntarthatóságot. A fast fashion ipar egyik vezető vállalata, a H&M Csoport példáján keresztül
igyekszik bemutatni hogyan tehet egy vállalat a környezeti fenntarthatóság eléréséért. Vizsgálja
a vállalat környezeti fenntarthatósággal kapcsolatos kommunikációját a CSR kommunikáció
irodalma segítségével. Elemzi a vállalat Instagram profilját, melyből azt állapítja meg, hogy az
elmúlt években jelentősen nőtt a környezeti fenntarthatóságot kommunikáló posztjuk százaléka
az összes poszthoz képest. A H&M 2014-es és 2019-es éves fenntarthatósági jelentését
vizsgálva észrevehető, hogy célkitűzései felé jó úton jár, az elmúlt években képes volt fejlődést
megvalósítani a fenntarthatóság elérése érdekében. Példákat mutat be arra vonatkozóan, hogy
a vállalat hogyan kommunikálja a körkörös gazdasági modelljük egyes lépéseit a két
részletesebben vizsgált csatornán. A dolgozat végén a szerzők javaslatokat tesznek arra, hogyan
lehetne tovább fejleszteni a vállalat környezeti fenntarthatóságról szóló kommunikációját. A
javaslatok során a legfontosabb szempontok a következők: fogyasztók szkepticizmusának
csökkentése, fogyasztók bevonása, hosszútávú környezeti fenntartható tevékenység elérése.



